In baie lande is die afgelope paar dae strawwe maatreëls aangekondig in ’n poging om die verspreiding van Covid-19 so ver as moontlik te probeer hokslaan. Die ekonomiese, politieke, staatkundige en religieuse uitwerking van die nuwe siekte en die bekampingsmaatreëls word bestudeer. Ook die sosiale en sosiologiese aspekte wat ontstaan weens isolasie, veral langdurige gedwonge isolasie, word deur kundiges onder die loep geneem.